
Περιγραφή, τύπος, ιεραρχική τάξη, διαδικασία προτάσεως και απονο¬ 
μής κατηγοριών διαμνημονεύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 16 παρ. 4 του Ν. 1911/1990 «Εισαγωγή γυναικών 
στις ανώτατες στρατιωτικές σχολές, ρύθμιση στρατολογικών θεμάτων 
και άλλες διατάξεις» (ΦΕΚ 166 τ.Α'). 

β. Τη με αριθμό 285/1991 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Αμύνης, αποφασί¬ 
ζουμε: 

' Άρθρο 1 

1. Οι κατά νόμον απονεμόμενες σε Έλληνες και αλλοδαπούς στρατι¬ 
ωτικούς διαμνημονεύσεις είναι οι εξής: 

α. Αρχηγίας Γενικού Επιτελείου 

Η διαμνημόνευση αυτή είναι μιας τάξεως και απονέμεται στους Αρ¬ 
χηγούς των Γενικών Επιτελείων μετά την ανάληψη των καθηκόντων 
τους. 

β. Αξίας και Τιμής 

Η διαμνημόνευση αυτή είναι μιας τάξεως και απονέμεται μία φορά 
στους Αρχηγούς των Γενικών Επιτελείων και σε ανωτάτους εν ενεργεία 
αξιωματικούς που διετέλεσαν διοικητές Μειζόνων Σχηματισμών ή προ- 
σέφεραν διακεκριμένη υπηρεσία στις Ένοπλες Δυνάμεις και στην Πα¬ 
τρίδα. Η διαμνημόνευση αυτή απονέμεται και σε αλλοδαπούς στρατιω¬ 
τικούς για ενέργειες, δραστηριότητες, υπηρεσίες, γεγονότα και πράξεις 
που αποβαίνουν επ’ ωφελείά των Ενόπλων Δυνάμεων και του Ελληνι¬ 
κού Έθνους. 


γ. Ηγεσίας Σχηματισμού ή Μεγάλης Μονάδας 
Η διαμνημόνευση αυτή διακρίνεται σε τρεις τάξεις (Α , Β και Γ) και 
απονέμεται στους αξιωματικούς που διετέλεσαν επί εξάμηνον, τουλάχι¬ 
στον, Διοικητές Σχηματισμού ή Μεγάλης Μονάδας. Ειδικότερα: 

Στο Στρατό Ξηράς η Α' Τάξη απονέμεται στους Διοικητές Στρατιών, 
Σωμάτων Στρατού ή των Εξομοιουμένων Σχηματισμών, η Β Τάξη 
στους Διοικητές Μεραρχιών, ή των εξομοιουμένων προς αυτές Μονά¬ 
δων και η Γ' Τάξη στους Διοικητές Ταξιαρχιών ή των εξομοιουμένων 
προς αυτές Μονάδων. 

Στο Πολεμικό Ναυτικό η Α' Τάξη απονέμεται στους Αρχηγούς Στό¬ 
λου, η Β’ Τάξη στους Διοικητές της Διοικήσεως Διοικητικής Μερίμνης 
Ναυτικού (ΔΔΜΝ) και της Διοικήσεως Ναυτικής Εκπαιδεύσεως (ΔΝΕ) 
και η Γ' Τάξη στους Διοικητές Διοικήσεων και Υπηρεσιών, εφόσον φέ¬ 
ρουν τον βαθμό του Αρχιπλοιάρχου. 

Στην Πολεμική Αεροπορία η Α' Τάξη απονέμενται στους Διοικητές 
του Αρχηγείου Τακτικής Αεροπορίας (ΑΤΑ), η Β’ Τάξη στους Διοικητές 
της Διοικήσεως Αεροπορικής Υποστηρίξεως (ΔΑΥ) και η Γ Τάξη στους 
Διοικητές Πτερύγων και Σμηναρχιών, εφόσον φέρουν τον βαθμό του 
Ταξιάρχου. 

δ. Ευδόκιμου Διοικήσεως · 

Η διαμνημόνευση αυτή διακρίνεται σε τρεις τάξεις (Α', Β' και Γ') και 
απονέμεται σε αξιωματικούς που συμπλήρωσαν τον προβλεπόμενο 
χρόνο διοικήσεως ή ειδικής υπηρεσίας για τους βαθμούς του Συνταγμα¬ 
τάρχη, Αντισυνταγματάρχη ή Ταγματάρχη και Λοχαγού και των αντι¬ 
στοίχων των λοιπών Κλάδων των Ενόπλων Δυνάμεων, σύμφωνα με τις 
διατάξεις του εκάστοτε ισχύοντος νόμου περί Ιεραρχίας και προαγω¬ 
γών, προσαυξημένο κατά το ήμισυ, και έχουν οπωσδήποτε προαχθεί 
στον επόμενο βαθμό (Ταξιάρχου, Συνταγματάρχη ή Αντισυνταγμα- 
τάρχη και Ταγματάρχη αντίστοιχα) στον οποίο θα πρέπει να έχουν συ¬ 
μπληρώσει εξάμηνη τουλάχιστον υπηρεσία, 
ε. Υπηρεσιών Αξιωματικού Επιτελούς 

Η διαμνημόνευση αυτή διακρίνεται σε δύο τάξεις (Α' και Β’) και απο- 
νέμεται της μεν Β' Τάξεως σε ανωτέρους αξιωματικούς αποφοίτους των 
αντιστοίχων σχολών επιτελών των Γενικών Επιτελείων, που συμπλή¬ 
ρωσαν τουλάχιστον δύο χρόνια υπηρεσίας σε επιτελεία Συγκροτημάτων, 
Σχηματισμών και Γενικών Επιτελείων, της δε Α Τάξεως σε ανωτάτους 
αξιωματικούς αποφοίτους των αντιστοίχων σχολών επιτελών των Γ ενι¬ 
κών Επιτελείων και της Σχολής Εθνικής Αμύνης, που συμπλήρωσαν έξι 
μήνες υπηρεσίας σε επιτελικές θέσεις Σχηματισμών και Γ ενικών Επιτε¬ 
λείων. 0 

Άρθρο 2 

1. Η ιεραρχική τάξη των διαμνημονεύσεων είναι η ακόλουθη: 

α. Αρχηγίας Γενικού Επιτελείου. \ . , 

β. Αξίας και Τιμής. 

γ. Ηγεσίας Σχηματισμού ή Μεγάλης Μονάδας, 
δ. Ευδόκιμου Διοικήσεως. 
ε. Υπηρεσιών Αξιωματικού Επιτελούς. 

2. Τα μετάλλια του παρόντος έπονται των στρατιωτικών μεταλλίων 
του ΝΔ 376/74. 











ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


3. Τα ξένα στρατιωτικά μετάλλια έπονται των Ελληνικών παρασή¬ 
μων - μεταλλίων - διαμνημονεύσεων. 

Άρθρο 3 

1. Το μετάλλιο της διαμνημονεύσεως Αρχηγίας Γενικού Επιτελείου 
είναι κατασκευασμένο από ορείχαλκο και είναι επιχαλκωμένο. Έχει το 
σχήμα του εμβλήματος του αντίστοιχου Γενικού Επιτελείου, ενώ στο 
άνω τμήμα του καταλήγει σε οριζόντια ανάρτηση, μέσω της οποίας 
διέρχεται η ταινία. Το μήκος της μεγαλύτερης (κατακόρυφης) πλευράς 
είναι 40 χιλιοστά ενώ της οριζόντιας 35 χιλιοστά. Η ανάγλυφη παρά¬ 
σταση της κύριας όψεως ταυτίζεται με εκείνη του εμβλήματος του αντί¬ 
στοιχου Γενικού Επιτελείου. Στην πίσω όψη φέρει στο άνω τμήμα ανά¬ 
γλυφη εγγραφή με τα αρχικά της ονομασίας του Επιτελείου, ενώ στο 
κάτω τμήμα χαράσσεται - κατά περίπτωση - η χρονολογία (ανάληψης 
των καθηκόντων. Η ταινία του μεταλλίου έχει πλάτος 35 χιλ. Διαιρείται 
σε 9 ισομερείς λωρίδες εκ των οποίων οι πέντε χρώματος κυανού και οι 
υπόλοιπες λευκές σε αντιστοιχία με την Ελληνική Σημαία. Στις αντί¬ 
στοιχες διεμβολές του χιτωνίου προσαρτώνται: 

α. Για τη διαμνημόνευση Αρχηγίας του ΓΕΕΘΑ σμικρογραφία χρυ¬ 
σοποίκιλτου εθνόσημου της Ελληνικής Δημοκρατίας. 

β. Για το ΓΕΣ φλόγα. 

γ. Για το ΓΕΝ άγκυρα. 

δ. Για το ΓΕΑ αετός. 

2. Το μετάλλιο της διαμνημονεύσεως Αξίας και Τιμής είναι κυκλικό 
διαμέτρου 35 χιλιοστών και είναι κατασκευασμένο από επιχρυσωμένο 
ορείχαλκο. Στην κύρια όψη φέρει.απεικόνιση αρχίας γυναικείας μορφής, 
που συμβολίζει την Ελλάδα και η οποία με το δεξί χέρι τεταμένο προ¬ 
σφέρει στεφάνι δάφνης. Η παράσταση καταλαμβάνει το μεσαίο τμήμα 
του μεταλλίου, αριστερά δε και δεξιά αυτής (αναγράφονται (ανάγλυφα οι 
λέξεις «ΑΞΙΑ» και «ΤΙΜΗ» με αρχαϊκή γραφή. Στην πίσω πλευρά απει¬ 
κονίζεται ανάγλυφο το σύμπλεγμα των συμβόλων του ΓΕΕΘΑ και ανα¬ 
γράφεται από κάτω ο αριθμός «1991», το έτος καθιερώσεως της δια- 
μνημονεύσεως. Η ταινία του μεταλλίου είναι μεταξωτή - κυματοειδής, 
πλάτους 34 χιλιοστών. Διαιρείται σε τρεις ισομερείς λωρίδες πλάτους 
10 χιλιοστών και χρώματος από τα αριστερά προς τα δεξιά βαθέος κυα¬ 
νού, ερυθρού και ανοικτού κυανού, που αντιπροσωπεύουν τα χρώματα 
των τριών Κλάδων των Ενόπλων Δυνάμεων. Τα τρία χρώματα διαχω¬ 
ρίζονται από λεπτές λευκές σειρίδες πλάτους 2 χιλιοστών. 

3. Το μετάλλιο της διαμνημονεύσεως Ηγεσίας Σχηματισμού ή Με¬ 
γάλης Μονάδας είναι κυκλικό, διαμέτρου 35 χιλιοστών και είναι κατα¬ 
σκευασμένο από ορείχαλκο χρώματος παλαιού ορείχαλκου. Στην κύρια 
όψη φέρει απεικόνιση ασπίδας, η οποία συμβολίζει τη θωράκιση του 
Έθνους και πάνω σε αυτή σύνθεση κράνους και χιαστί διασταυρουμένων 
τυφεκίων, πολεμικού πλοίου και ιπταμένων μαχητικών αεροσκαφών. 
Στην πίσω πλευρά απεικονίζεται ανάγλυφο το σύμπλεγμα των συμβό¬ 
λων του ΓΕΕΘΑ, και αναγράφεται από κάτω ο αριθμός «1991», έτος 
καθιερώσεως της διαμνημονεύσεως. Η ταινία του μεταλλίου είναι χρώ¬ 
ματος ανοικτού κυανού και πλάτους 35 χιλιοστών. Φέρει απολήξεις πά¬ 
χους 5 χιλιοστών ερυθρές για το Στρατό Ξηράς, βαθειές κυανές για το 
Πολεμικό Ναυτικό και κυανές για την Πολεμική Αεροπορία. Επάνω 
στην ταινία προσαρτώνται μεταλλικές διεμβολές πλάτους 5 χιλιοστών 
επίχρυσες για την Α' Τάξη, επάργυρες για τη Β' Τάξη και χάλκινες για 
τη γ’ Τάξη, στο πίσω μέρος των οποίων είναι προσκολλημένο έλασμα, 
με τη βοήθεια του οποίου προσαρτώνται οι διεμβολές στην ταινία. Με 
την ανάληψη της διοικήσεως άλλου Σχηματισμού ή Μεγάλης Μονάδας 
οι προηγούμενες διεμβολές διατηρούνται. Στην περίπτωση απονομής 
περισσοτέρων της μιας από,τη διαμνημόνευση αυτή προσαρτώνται στην 
ταινία οι επιπλέον διεμβολές κατά σειρά από πάνω προς τα κάτω οι επί¬ 
χρυσες, οι επάργυρες και οι χάλκινες και κατά επίπεδο σχηματισμού. Η 
εμπρόσθια περίμετρος των διεμβολών, καθώς και τα ονόματα των σχη¬ 
ματισμών που αναγράφονται σέ αυτές, είναι ανάγλυφα. Οι αποστάσεις 
μεταξύ των διεμβολών της ταινίας είναι 2 χιλιοστά και η ανωτάτη απέ¬ 
χει από το κατώτερο άκρο της ταινίας 1 εκατοστό. Στο μέσον της διεμ- 
βολής του χιτωνίου, η οποία φέρεται άπαξ, ασχέτως αν υπάρχουν περισ¬ 
σότερες απονομές, προσαρτώνται για το Στρατό Ξηράς φλόγα, για το 
Πολεμικό Ναυτικό άγκυρα και για την Πολεμική Αεροπορία αετός, 
χρώματος αντιστοίχου της ανωτέρας τάξεως της απονεμηθείσας δια- 
μνημονεύσεως. 

4. Το μετάλλιο της διαμνημονεύσεως Ευδόκιμου Διοικήσεως είναι 
κυκλικό διαμέτρου 35 χιλιοστών και είναι κατασκευασμένο από ορεί¬ 
χαλκο. Το Α' Τάξεως είναι επιχρυσωμένο, το Β' Τάξεως επαργυρωμένο 
και το Γ’ Τάξεως επιχαλκωμένο. Στην κυρία όψη φέρει στο κέντρο τη 
μορφή του Θεοδώρου Κολοκοτρώνη και την περίμετρο διατρέχει δάφ¬ 
νινο στεφάνι. Η πίσω πλευρά απεικονίζει ανάγλυφο το σύμπλεγμα των 
συμβόλων του ΓΕΕΘΑ και αναγράφεται από κάτω ο αριθμός «1991», 


έτος καθιερώσεως της διαμνημονεύσεως. Η ταινία του μεταλλίου είναι 
μεταξωτή - κυματοειδής, πλάτους 35 χιλιοστών, χρώματος κυανού 
και εκατέρωθεν στα άκρα φέρει λευκές λωρίδες πλάτους 4 χιλιοστών, 
στο δε μέσον μία ερυθρά πλάτους 4 χιλιοστών. Η τάξη της διαμνημονεύ- 
σεως υποδηλώνεται με την προσάρτηση στη διεμβολή του χιτωνίου χρυ¬ 
σού, αργυρού ή χάλκινου πεντάκτινου αστερίσκου. 

5. Το μετάλλιο της διαμνημονεύσεως Υπηρεσιών Αξιωματικού Επι¬ 
τελούς είναι κυκλικό διαμέτρου 35 χιλιοστών και είναι κατασκευασμένο 
από επαργυρωμένο ορείχαλκο. Στην κυρία όψη απεικονίζεται η θεά 
Αθηνά φέρουαα πανοπλία, περικεφαλαία και ασπίδα. Η παράσταση πε¬ 
ριβάλλεται κυκλικά από μεγάλα αμφιμασχάλια επιχρυσωμένα. Η πίσω 
πλευρά απεικονίζει ανάγλυφα το σύμπλεγμα των συμβόλων του 
ΓΕΕΘΑ και αναγράφεται ο αριθμός «1991», έτος καθιερώσεως της 
διαμνημονεύσεως. Η ταινία του μεταλλίου είναι μεταξωτή - κυματοει¬ 
δής πλάτους 36 χιλιοστών. Διαιρείται σε τρεις ισομερείς λωρίδες, από 
τις οποίες οι δύο ακραίες είναι χρώματος βαθέος κυανού, η δε μεσαία 
είναι λευκή και φέρει τρεις λεπτές σειρίδες πλάτους 1 χιλ. εκάστη και 
χρώματος εξ αριστερών προς τα δεξιά βαθέος κυανού, ερυθρού και κυα¬ 
νού, που υποδηλώνουν τους τρεις Κλάδους των Ενόπλων Δυνάμεων. Τα 
μεταξύ των σειρίδων διαστήματα είναι πλάτους 1 χιλιοστού έκαστο. Η 
τάξη του μεταλλίου υποδηλώνεται από την προσάρτηση στην ταινία του 
μεταλλίου κυκλικού δάφνινου στεφανιού (χρυσού για την Α’ Τάξή και 
αργυρού για την Β' Τάξη) διαμέτρου 22 χιλιοστών ή αντίστοιχου δάφνι¬ 
νου κλάδου μήκους 23 χιλιοστών στην διεμβολή του χιτωνίου. Στην πε¬ 
ρίπτωση απονομής και των δύο τάξεων της διαμνημονεύσεως φέρεται 
μόνον το μετάλλιο της Α' Τάξεως. 

Άρθρο 4 

1. Τα διπλώματα των διαμνημονεύσεων Αρχηγίας Γενικού Επιτε¬ 
λείου και Αξίας και Τιμής είναι χρώματος ανοικτού καφέ, διαστάσεων 
350 X 250 χιλ., συμπεριλαμβανομένων και λευκών πλαισίων που ευ- 
ρίσκονται περιμετρικά του μαιάνδρου, διαστάσεων 25 χιλιοστών. Εξω¬ 
τερικά του μαιάνδρου τοποθετείται λωρίδα χρώματος πρασίνου με πλά¬ 
τος 10 χιλιοστά. Το πλάτος του μαιάνδρου είναι 9 χιλιοστά. 

2. Το δίπλωμα σε κάθε μία από τις τέσσερις γωνίες του έχει μέσα σε 
κύκλο το εθνόσημο της Ελληνικής Δημοκρατίας με διάμετρο 33 χιλιο¬ 
στά. Οι τέσσερις κύκλοι συνδέονται μεταξύ τους με μαίανδρο. 

3. Στο άνω μέρος του διπλώματος και κάτω από το μαίανδρο τοπο¬ 
θετούνται δύο κλάδοι ελαίας με ενωμένα τα άκρα τους στο κέντρο. 

4. Κάτω από το κέντρο του επάνω μαιάνδρου τοποθετείται η ταινία, 
η οποία διέρχεται από το σημείο όπου ενώνονται οι δύο κλάδοι ελαίας 
και καταλήγει στο μετάλλιο κατά περίπτωση το οποίο είναι σε ζωγρα¬ 
φική απεικόνιση. Το πλάτος της οριζόντιας πλευράς (για το μετάλλιο 
Αρχηγίας Γενικού Επιτελείου) και η διάμετρος (για το μετάλλιο Αξίας 
και Τιμής) είναι 30 χιλιοστά. Αριστερά του μεταλλίου αναγράφεται η 
λέξη «ΕΛΛΗΝΙΚΗ» και δεξιά η λέξη «ΔΗΜΟΚΡΑΤΙΑ». 

5. Στη μέση και κάτω από το μετάλλιο απεικονίζεται ο δικέφαλος αε¬ 
τός, ο οποίος καλύπτει τα‘3/4 της επιφάνειας του διπλώματος. 

6. Κάτω από το μετάλλιο και με μικρά γράμματα αναγράφεται η 

φράση «Απονέμεται στον... 


• . . ...». 

Στα κενά διαστήματα της προαναφερομένης φράσεως αναγράφονται 
κατά σειρά ο βαθμός, το όπλο ή το σώμα ή η ειδικότητα του τιμωμένου, 
το ονοματεπώνυμο αυτού, καθώς και ο λόγος της απονομής. 

7. Στο κάτω δεξιό μέρος του διπλώματος αναγράφονται η ημερομη¬ 
νία δημοσιεύσεως της αποφάσεως απονομής, οι λέξεις «Ο ΥΠΟΥΡΓΟΣ 
ΕΘΝΙΚΗΣ ΑΜΥΝΗΣ» το ονοματεπώνυμο αυτού, αφήνεται δε χώρος 
για την υπογραφή. 

Άρθρο 5 

1. Τα διπλώματα των διαμνημονεύσεων της ηγεσίας σχηματισμού ή 
μεγάλης μονάδας, της ευδόκιμου διοικήσεως και των υπηρεσιών αξιω¬ 
ματικού επιτελούς είναι χρώματος ανοικτού καφέ και σχήματος ορθο¬ 
γωνίου παραλληλογράμμου, διαστάσεων 350 X 250 χιλιοστών συμπε¬ 
ριλαμβανομένων και λευκών πλαισίων πλάτους 25 χιλιοστών, που ευρί- 
σκονται περιμετρικά του διπλώματος. 

2. Αριστερά και δεξιά του διπλώματος, αμέσως μετά το λευκό πλαί¬ 
σιο, υπάρχουν δύο (2) κίονες Κορινθιακού ρυθμού ύψους 190 χιλιο¬ 
στών, οι οποίοι στηρίζονται σε βάση μήκους 30 και ύψος 11 χιλιοστών. 
Στο επάνω μέρος των κιόνων στηρίζεται αέτωμα μήκους 290 και ύψους 
14 χιλιοστών. Στο μέσον του αετώματος απεικονίζεται το εθνόσημο της 
Ελληνικής Δημοκρατίας διαμέτρου 23 χιλιοστών. 

3. Κάτω από το αέτωμα υπάροχυν δύο κλάδοι δάφνης, οι κορυφές 
των οποίων ενώνονται κάτω από το εθνόσημο. Στο σημείο ενώσεως των 
κλάδων δάφνης τοποθετείται η ταινία, η οποία καταλήγει στο μετάλλιο, 
το οποίο είναι σε ζωγραφική απεικόνιση διαμέτρου 30 χιλιοστών. Αρι¬ 
στερά του μεταλλίου αναγράφεται η λέξη «ΕΛΛΗΝΙΚΗ» και· δεξιά η 
λέξη «ΔΗΜΟΚΡΑΤΙΑ». 

4. Κάτω από τις λέξεις «ΕΛΛΗΝΙΚΗ ΔΗΜΟΚΡΑΤΙΑ» αναγράφε¬ 
ται ο τίτλος του μεταλλίου (ΜΕΤΑΛΛΙΟ ΗΓΕΣΙΑΣ ΣΧΗΜΑΤΙΣΜΟΥ 
Ή ΜΕΓΑΛΗΣ ΜΟΝΑΔΑΣ, ΜΕΤΑΛΛΙΟ ΕΥΔΟΚΙΜΟΥ ΔΙΟΙΚΗ- 
ΣΕΩΣ, ΜΕΤΑΛΛΙΟ ΥΠΗΡΕΣΙΩΝ ΑΞΙΩΜΑΤΙΚΟΥ ΕΠΙΤΕΛΟΥΣ) 
και από κάτω ή λέξη ΑΠΟΝΕΜΟΥΜΕ. Στην επομένη σειρά αναγράφε¬ 
ται: 

«Στον. 

.. (ΕΔΥΕΘΑ .)», 

στα κενά δε διαστήματα αναγράφονται κατά σειρά ο βαθμός, το όπλο ή 
το σώμα ή η ειδικότητα και το ονοματεπώνυμο του τιμωμένου. 

5. Στο κάτω αριστερό μέρος του διπλώματος αναγράφεται η υπηρε¬ 
σία του αντιστοίχου Γενικού Επιτελείου με φροντίδα της οποίας απονέ- 
μεται η διαμνημόνευαη. Στο κάτω δεξιό μέρος αναγράφεται η ημερομη¬ 
νία δημοσιεύσεως της αποφάσεως απονομής, οι λέξεις «Ο ΥΠΟΥΡΓΟΣ 
ΕΘΝΙΚΗΣ ΑΜΥΝΗΣ», καθώς και το ονοματεπώνυμο αυτού. 

Άρθρο 6 

Στις σμικρογραφίες των μεταλλίων και ταινιών, που φέρονται στις 
περιπτώσεις που ορίζονται από τους Κανονισμούς στολών, οι διαστάσεις 
των μεταλλίων, των ταινιών αναρτήσεως, των διακριτικών πολλαπλών 
απονομών και προσδιορισμού της τάξεως των μεταλλίων είναι, οι μισές 
από αυτές που καθορίζονται με το παρόν Προεδρικό Διάταγμα. 

Άρθρο 7 

1. Για την απονομή οποιασδήποτε διαμνημονέύσεως υποβάλλονται 
από τους τηρούντες τους ατομικούς φακέλους των Αξιωματικών, στα 
αρμόδια γραφεία των Γενικών Επιτελείων των Κλάδων των Ενόπλων 
Δυνάμεων, Ονομαστικοί Πίνακες με τους Αξιωματικούς που πληρούν 
τις προϋποθέσεις απονομής: 

α. Τακτικώς τους μήνες Μάρτιο και Οκτώβριο, μετά από διαταγή 
των Γενικών Επιτελείων. 

β. Εκτάκτως οποτεδήποτε ήθελε κριθεί αναγκαίο από τους Αρχη¬ 
γούς των Γενικών Επιτελείων. 

γ. Ειδικώς για το έτος 1991 οι προτάσεις για απονομή διαμνήμονεύ-^ 
σεων θα υποβληθούν εντός τριμήνου από της ισχύος του παρόντος Προ¬ 
εδρικού Διατάγματος. 

2. Οι παραπάνω Ονομαστικοί Πίνακες εισάγονται στο Συμβούλιο 
Αρχηγών Γενικών Επιτελείων, το οποίο εισηγείται στον Υπουργό Εθνι¬ 
κής Αμύνης την έκδοση της απόφασης απονομής των διαμνημονεύ- 
σεων. Η απόφαση αυτή κοινοποιείται στα Γενικά Επιτελεία των Κλά¬ 
δων, προκειμένου να προβούν στη χορήγηση των μεταλλίων και των δι¬ 
πλωμάτων στους δικαιούχους, με διαδικασία που ορίζεται από αυτά. 

3. Προκειμένου να τιμηθούν αλλοδαποί στρατιωτικοί η πρόταση προς 
το Συμβούλιο Αρχηγών Γ ενικών Επιτελείων γίνεται από τον έχοντα την 
πρωτοβουλία της προτάσεως Αρχηγό Γενικού Επιτελείου. 

Άρθρο 8 

1. Οι διαμνημονεύσεις που προβλέπονται από το παρόν διάταγμα δεν 
απονέμονται ή δεν φέρονται εάν ο αξιωματικός στερήθηκε το βαθμό του 
σύμφωνα με τις διατάξεις του νόμου περί καταστάσεων των Αξιωματι¬ 
κών. 

2. Διαμνημονεύσεις που απονεμήθηκαν αφαιρούνται εάν: 

α. Ο τιμηθείς ημεδαπός καταδικασθεί αμετακλήτως σε οποιαδήποτε 
ποινή για κακούργημα ή σε αποστέρηση των πολιτικών του δικαιωμά¬ 
των, ή 

β. Ο τιμηθείς αλλοδαπός καταδικασθεί από Ελληνικό δικαστήριο, 
κατά τα εις το εδάφιο α' της παρούσης παραγράφου οριζόμενα, ή λάβει 
μέρος σε ενέργειες και πράξεις που στρέφονται κατά του Ελληνικού 
Κράτους. 

3. Η αφαίρεση των διαμνημονεύσεων ενεργέίται με απόφαση του 
ΥΕΘΑ που εκδίδεται σύμφωνα με τις παραγράφους 2 και 3 του άρθρου 
7. 

Άρθρο 9 

1. Τα μετάλλια που απονέμονται κατά τις διατάξεις του παρόντος εί¬ 
ναι προσωπικά και φέρονται από τους τιμηθέντες εφ’ όρου ζωής, με την 
επιφύλαξη των διατάξεων του άρθρου 8. 


2. Σε περίπτωση θανάτου του τιμηθέντος τα μετάλλια περιέρχονται 
ως κειμήλια σε ένα από τα παρακάτω πρόσωπα, σύμφωνα με την τελευ¬ 
ταία βούληση αυτού: 

α. Στα άρρενα τέκνα, κατά σειρά ηλικίας και σε περίπτωση ελλείψεως 
αυτών στα θήλεα κατά την ίδια σειρά. 

β. Στη χήρα. 

γ. Στον πατέρα ή την μητέρα. 

δ. Στον πρεσβύτερο αδελφό ή, αν δεν υπάρχει, στην αντίστοιχη 
αδελφή. . . 

3. Εάν ο αποβιώσας δεν είχε δηλώσει την περί τούτου βούλησή του, 
τα μετάλλια περιέρχονται στους αυτούς ως άνω συγγενείς και κατά την 
ίδια σειρά. 

Άρθρο 10 

1. Οι απονομές διαμνημονεύσεων καταχωρούνται στα βιβλιάρια μη¬ 
τρώου και κοινοποιούνται με την Ημερήσια Διαταγή της Μονάδας. 

2. Η απονομή των διαμνημονεύσεων δεν αποτελεί προϋπόθεση για 
προαγωγή στον επόμενο βαθμό, ούτε λαμβάνεται υπόψη ως στοιχείο 
κατά τη διαδικασία επανακρίσεως. 

Άρθρο 11 

1. Τα προαναφερόμενα μετάλλια μάξι με τα αντίστοιχα διπλώματα 
δίδονται στους τιμηθέντες δωρεάν. 1 

2. Στην αρχική απονομή χορηγείται το μετάλλιο μαζί με το δί¬ 
πλωμα. Γ ια.κάθε άλλη απονομή που δεν προβλέπεται μετάλλιο ανώτερο 
του αρχικώς απονεμηθέντος, χορηγείται μόνο το αντίστοιχο δίπλωμα,. 

3. Τις λεπτομέρειες της τελετής και της απονομής καθορίζει ο Διοι- 
κητής της Μονάδας ή του Σχηματισμού, όπου υπηρετεί ο τιμώμενος. Η 
επίδοση γίνεται από το Διοικητή. 

4. Για τον τρόπο αναρτήσεως, τη σειρά αναρτήσεως και τις διεμβο- 
λές ισχύουν τα αναφερόμενα στους οικείους κανονισμούς των Γενικών 
Επιτελείων των κλάδων των Ενόπλων Δυνάμεων. 

Στον Υπουργό Εθνικής Αμύνης αναθέτουμε .τη δημοσίευση και εκτέ¬ 
λεση του παρόντος διατάγματος. · 

Αθήνα, 13 Μαΐου 1991 

“ Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 

- 4 — , 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 193 (2) 

Τροποποίηση Προεδρικού Διατάγματος 475/1990 (ΦΕΚ 183/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 1, 4 και 5 του άρθρου 78 του Ν. 
1892/1990 (Λ 101). 

, 2. Την αριθμ. 298/1991 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνησης 
και Τουρισμού, αποφασίζουμε: 

Άρθρο μόνο 

Η διάταξη της παραγράφου 2 του άρθρου 1 του υπ’ αριθμ. 475/ 
1990 Π. Δ/τος αντικαθίσταται ως εξής: 

2. Στις Γενικές Διευθύνσεις 2η και 3η της προηγούμενης παραγρά¬ 
φου προΐστανται Γ ενικοί Διευθυντές υπάλληλοι του κλάδου ΠΕΙ Διοικη¬ 
τικού Οικονομικού και στη Γενική Διεύθυνση 1η υπάλληλοι είτε του 
κλάδου ΠΕΙ Διοικητικού Οικονομικού είτε του κλάδου ΠΕ2 Τεχνικού. 

Στον Υπουργό Τουρισμού αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΤΟΥΡΙΣΜΟΥ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΚΕΦΑΛΟΓΙΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 194 (3) 

Συμπλήρωση των διατάξεων του Π.Δ. 319/1985: «Όροι, προϋποθέ¬ 
σεις, διαδικασία και καθορισμός λεπτομερειών αντικατάστασης των 
ειδικών τουριστικών λεωφορείων δημοσίας χρήσης» (Α' 115/ 
31.5.1985). 

6 ΠΡ&ΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν. 711/1977 «περί ειδικών τουριστικών λεωφορείων» (Α'· 
284/27.9.1977). 


ρία από τις αρμόδιες Υπηρεσίες του Υπουργείου Μεταφορών και Επι¬ 
κοινωνιών και ως προς την ευπρεπή εμφάνιση από τις αρμόδιες Υπηρε¬ 
σίες του Ελληνικού Οργανισμού Τουρισμού (Ε.Ο.Τ.). 

Για τον υπολογισμό του ορίου ηλικίας των Ειδικών Τουριστικών 
Λεωφορείων Δ.Χ., ισχύει το έτος κατασκευής τους, σύμφωνα με την 
παρ. 1 του άρθρου 21 του Ν. 1437/84». 

2. Οι παράγραφοι 2 και 3 του άρθρου 3 του Π.Δ. 319/1985 καταρ- 
γούνται. 

'Αρθρον 2: 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του εις την Εφημερίδα της Κυβερνήσεως. 


β) Του άρθρου 21 του Ν. 1437/1984 «Ρύθμιση θεμάτων επιβάτη- Ειξ τον επί του Τουρισμού Υπουργόν αναθέτομε τη δημοσίευση και 
γών αυτοκινήτων δημόσιας χρήσης και άλλες διατάξεις» (Α". 59/' εκτέλεση του παρόντος Προεδρικού Διατάγματος. 

γ) Του Π.Δ. 319/1985 «Όροι, προϋποθέσεις, διαδικασία και καθό-; . Αθήνα, 13 Μαΐου 1991 

ρισμός λεπτομερειών αντικατάστασης των ειδικών τουριστικών λεώφο» Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ρείων δημόσιας χρήσης» (Α' 115/31.5.1985). ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

δ) Το Ν. 393/76 «περί ιδρύσεως και λειτουργίας Τουριστικών Γρ®« οι υπουργοί 

φείων». τουρισμού μεταφορών και επικοινωνιών 


ε) Του Ν. 1835/1989 «Σύσταση Υπουργείου Τουρισμού και ρύθ¬ 
μιση θεμάτων δημόσιας διοίκησης» (Α' 76/14.3.1989). 

στ) Της παρ. 10 του άρθρου 5 του Ν.Δ. 4109/1960 «Περί τροπο- 
ποιήσεως και συμπληρώσεως της περί Ελληνικού Οργανισμού Τουρι¬ 
σμού νομοθεσίας και άλλων τινών διατάξεων» (Α' 153/ 
29.9.1960). 

2. Την απόφαση υπ’ αριθ. 38/31.1.1991 Διοικητικού Συμβουλίου 
του Ελληνικού Οργανισμού Τουρισμού (Ε.Ο.Τ.). 

3. Τη γνωμοδότηση 234/1.4.91 του Συμβουλίου της Επικράτειας, 
με πρόταση των Υπουργών Τουρισμού και Μεταφορών και Επικοινω¬ 
νιών, αποφασίζουμε: 

1. 'Αρθρον 1: 

Στην παράγραφο 1 του άρθρου 3 του Π.Δ. 319/1985 «Περί Όρων, 
προϋποθέσεων, διαδικασίας και καθορισμού λεπτομερειών των ειδικών 
Τουριστικών Λεωφορείων δημόσιας χρήσης», προστίθεται διάταξη η 
οποία έχει ως εξής: 

«Επιτρέπεται η αντικατάσταση πριν και μετά τη λήξη του ορίου ηλι¬ 
κίας των ειδικών τουριστικών λεωφορείων δημόσιας χρήσης και με με¬ 
ταχειρισμένα, με εισαγωγή στο όνομα του δικαιούχου από Κράτη - 
Μέλη των Ευρωπαϊκών Κοινοτήτων εγκεκριμένου τύπου Τουριστικών 
Λεωφορείων, εφόσον κριθούν κατάλληλα ως προς την ασφαλή κυκλοφο¬ 


ΙΩΑΝΝΗΣ ΚΕΦΑΛΟΓΙΑΝΝΗΣ Ν. ΓΚΕΛΕΣΤΑΘΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ. 146/91 που δημοσιεύτηκε στο ΦΕΚ 60/30.4.91 (τ.Α') 
στη σελ. 1018 και στην παράγραφο 7 του άρθρου 2 αυτού, διορθώνεται 
το λανθασμένο «7. του τμήματος βιβλιοθ/νόμων του Υπουργείου Οικο¬ 
νομικών προΐσταται υπάλληλος του Κλάδου Βιβλιοθηκών...» στο ορθό 
«7. του τμήματος Βιβλιοθηκών του Υπουργείου Οικονομικών προΐστα- 
ται υπάλληλος του Κλάδου Βιβλιοθηκονόμων. 

(Από το Υπουργείο Οικονομικών) 

-Φ- 

( 5 ) 

Στο Π.Δ. 22/91 που δημοσιεύτηκε στο ΦΕΚ 9/4.2.91 (τ.Α') στη 
σελ. 117, στον τίτλο και στην παράγραφο δύο (2) του προϊμίου του 
Π.Δ., διορθώνεται το εσφαλμένο «Ν.Δ. 284/1988», στο ορθό «Π.Δ. 

° 284/1988». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




